# Bartosz Soćko

Bartosz Soćko (Piaseczno, 10 de novembre de 1978), és un jugador d'escacs polonès, que té el títol de Gran Mestre des de 1999. Està casat amb la també GM Monika Soćko.
A la llista d'Elo de la FIDE del gener de 2022, hi tenia un Elo de 2642 punts, cosa que en feia el jugador número 3 (en actiu) de Polònia, i el 112è millor jugador del rànquing mundial. El seu màxim Elo va ser de 2663 punts, a la llista de febrer de 2014 (posició 84 al rànquing mundial).

## Resultats destacats en competició

El 2005, fou subcampió de Polònia, a Poznań, en quedar mig punt per darrere del campió, Radosław Wojtaszek. El 2008 en Soćko va esdevenir Campió de Polònia, a Lublin.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una mala actuació; fou eliminat en primera ronda per Victor Bologan (½-1½).
El desembre de 2011 fou quart al Campionat d'Europa d'escacs Blitz, disputat a Polònia (el campió fou Hrant Melkumian). El 2012 va guanyar la Copa de Rússia per eliminatòries, en vèncer Denís Khismatul·lin a la final. El 2013 es proclamà campió de Polònia per segon cop en la seva carrera.

### Participació en competicions per equips

Ha participat, representant Polònia, en sis Olimpíades d'escacs (2000, 2002, 2004, 2006, 2008 i 2010) i en sis Campionats d'Europa per equips (1999, 2001, 2003, 2005, 2007 i 2009).

## Notes i referències

* ↑ Reportatge sobre el casament de Katerina Lahnó i sobre d'altres parelles de Grans Mestres: Kateryna and Robert – pour la vie à jamais unis..., Chessbase, 26 de febrer de 2009 (en anglès). Consultat el dia 6 de novembre de 2011 (anglès)
* ↑ «"Rànquing d'escaquistes per federació: Polònia"» (en anglès). lloc web de la FIDE. [Consulta: 7 gener 2022].
* ↑ Posició al rànquing mundial i evolució Elo de Bartosz Soćko «benoni.de» (en alemany). Arxivat de l'original el 2015-09-23. [Consulta: 13 octubre 2015].
* ↑ «Campionat de Polònia de 2005» (en alemany). chessbase.com, 29-05-2005. [Consulta: 7 novembre 2011].
* ↑ «Historial del Campionat d'escacs de Polònia» (en polonès). polbase.w.interia.pl. Arxivat de l'original el 2011-09-25. [Consulta: 6 novembre 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 26 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 26 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 26 novembre 2011].
* ↑ «GM Hrant Melkumyan is 2011 European Blitz Champion». Chessdom, 17-12-2011. [Consulta: 24 desembre 2014].
* ↑ «Bartosz Socko and Aleksandra Goryachkina are winners of the Russian Cup». Chessdom, 13-12-2012. [Consulta: 5 abril 2020].
* ↑ «Bartosz and Monika Socko are 2013 Polish champions» (en anglès). chessdom, 22-04-2013. [Consulta: 1r gener 2015].
* ↑ «Equip polonès a la 39a Olimpíada Khanty-Mansiysk 2010» (en anglès). Chess-Results.com, 10-09-2010. [Consulta: 23 desembre 2011].
* ↑ «Fitxa de Bartosz Soćko» (en anglès). OlimpBase. [Consulta: 7 novembre 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 7 novembre 2011].
* Estimació Elo de Bartosz Soćko a «chessmetrics.com». [Consulta: 7 novembre 2011]. (anglès)